pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” เน้นย้ำการควบคุม ดูแล และแก้ไขฟื้นฟูผู้กระทำผิดให้กลับคืนเป็นพลเมืองดีของสังคม
วันอังคารที่ 16 มกราคม 2561
“ยุติธรรม” เน้นย้ําการควบคุม ดูแล และแก้ไขฟื้นฟูผู้กระทําผิดให้กลับคืนเป็นพลเมืองดีของสังคม
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการคุมประพฤติ ครั้งที่ ๑/๒๕๖๑
ในวันจันทร์ที่ ๑๕ มกราคม ๒๕๖๐ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการคุมประพฤติ ครั้งที่ ๑/๒๕๖๑
โดยมี ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงยุติธรรม
ผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม
เพื่อติดตามรายงานผลการดําเนินการด้านต่างๆ ของกรมคุมประพฤติ ประจําปีงบประมาณ พ.ศ.๒๕๖๑
(๑ ตุลาคม ๒๕๕๙ – ๓๑ ธันวาคม ๒๕๖๐) และติดตามความคืบหน้าในการจัดทํากฎหมายลําดับรอง
ตามพระราชบัญญัติคุมประพฤติ พ.ศ.๒๕๕๙ จํานวน ๑๙ ฉบับ
โดยขณะนี้ มีผลบังคับใช้แล้ว/ประกาศในราชกิจจานุเบกษาแล้ว จํานวน ๑๒ ฉบับ
และยังไม่มีผลบังคับใช้อยู่ในขั้นตอนต่างๆ จํานวน ๗ ฉบับ
นอกจากนี้ ได้พิจารณาร่างระเบียบคณะกรรมการคุมประพฤติ ว่าด้วยคุณสมบัติ หลักเกณฑ์
และวิธีการแต่งตั้งและถอดถอนอาสาสมัครคุมประพฤติ พ.ศ. ...
โดยที่ประชุมได้เห็นชอบตามข้อสังเกตที่คณะกรรมการได้ปรับแก้ไขถ้อยคําและข้อความในร่างฯ
เพื่อให้มีความชัดเจนและสมบูรณ์มากขึ้น
รวมทั้ง ได้พิจารณาร่างหลักสูตรการฝึกอบรมพนักงานคุมประพฤติ ตามมาตรา ๒๐
แห่งพระราชบัญญัติคุมประพฤติ พ.ศ.๒๕๕๙ จํานวน ๒ หลักสูตร ได้แก่ หลักสูตรการฝึกอบรมก่อนเข้าปฏิบัติหน้าที่
และหลักสูตรการฝึกอบรมเพื่อเพิ่มพูนทักษะและความเชี่ยวชาญ
โดยมติที่ประชุม เสนอให้มีการปรับเพิ่มเนื้อหาด้านต่างๆ ในหลักสูตร
อาทิ ทักษะความรู้ ทัศนคติ และคุณธรรมจริยธรรม เพื่อให้หลักสูตรมีความสมบูรณ์มากยิ่งขึ้น
โอกาสนี้ รองนายกรัฐมนตรี และรัฐมนตรีว่าการกระทรวงยุติธรรม ได้เน้นย้ําในเรื่องของการควบคุม ดูแล
และแก้ไขฟื้นฟูผู้กระทําผิดให้กลับคืนเป็นพลเมืองดีของสังคม โดยมุ่งเน้นขยายความร่วมมือของสังคมในทุกภาคส่วน
โดยเฉพาะกับผู้ประกอบการ ที่จะเข้ามาช่วยในเรื่องของการฝึกอาชีพ และเปิดโอกาสรับผู้พ้นจากการคุมความประพฤติ
เข้าทํางานในสถานประกอบการ เพื่อป้องกันไม่ให้หวนกลับไปกระทําผิดซ้ํา
รัฐบาลไทย-ข่าวทำเนียบรัฐบาล-สธ.ไทย ประชุมทางไกลกับรัฐมนตรีสาธารณสุขอาเซียนและอาเซียนบวกสาม หารือความร่วมมือตอบโต้ COVID-19
วันพุธที่ 8 เมษายน 2563
สธ.ไทย ประชุมทางไกลกับรัฐมนตรีสาธารณสุขอาเซียนและอาเซียนบวกสาม หารือความร่วมมือตอบโต้ COVID-19
กระทรวงสาธารณสุขไทย ร่วมประชุมทางไกลกับรัฐมนตรีสาธารณสุขอาเซียนและอาเซียนบวก 3 แลกเปลี่ยนข้อมูล และหารือมาตรการสร้างความร่วมมือและการประสานงานในการตอบโต้การแพร่ระบาดของ COVID-19 ในอาเซียน
กระทรวงสาธารณสุขไทย ร่วมประชุมทางไกลกับรัฐมนตรีสาธารณสุขอาเซียนและอาเซียนบวก 3 แลกเปลี่ยนข้อมูล และหารือมาตรการสร้างความร่วมมือและการประสานงานในการตอบโต้การแพร่ระบาดของ COVID-19 ในอาเซียน
นายแพทย์สําเริง แหยงกระโทก ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจากรัฐมนตรีว่าการกระทรวงสาธารณสุข ให้เป็นหัวหน้าคณะผู้แทนไทย ร่วมการประชุมรัฐมนตรีสาธารณสุขอาเซียนทางไกลสมัยพิเศษ ว่าด้วยการเสริมสร้างความร่วมมือในการตอบโต้โรคติดเชื้อโคโรนา 2019 (COVID-19) ร่วมกับประเทศสมาชิกอาเซียน ประกอบด้วย บรูไน ดารุสซาลาม กัมพูชา อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และเวียดนาม รวมทั้งผู้แทนองค์การอนามัยโลกภูมิภาคแปซิฟิกตะวันตก ร่วมแลกเปลี่ยนมาตรการของไทยที่ให้ความสําคัญกับการค้นหาผู้ติดเชื้อตั้งแต่ระยะแรก และการป้องกันการแพร่ระบาดของโรคในวงกว้าง ได้เสนอให้ยกระดับความร่วมมือเพื่อเพิ่มประสิทธิภาพควบคุมการระบาดของโรคในภูมิภาค และสร้างความมั่นใจว่ามาตรการจํากัดการเดินทาง จะต้องไม่ส่งผลกระทบต่อการผลิตและการขนส่งยา วัคซีน และเวชภัณฑ์ทางการแพทย์ที่จําเป็นในการปกป้องชีวิตผู้ป่วย รวมทั้งเมื่อมียาและวัคซีนแล้ว ขอให้จัดสรรให้ประเทศสมาชิกอย่างเท่าเทียม ซึ่งปัจจัยสําคัญที่ทําให้อาเซียนเอาชนะโรคนี้ได้ คือความพร้อมเพรียงในการตอบโต้ COVID-19 ของประเทศสมาชิก
นอกจากนี้ รัฐมนตรีสาธารณสุขอาเซียนได้รับรองแถลงการณ์ร่วมเพื่อร่วมมือกันจัดการกับ COVID-19 ในภูมิภาค โดยจะยกระดับการแลกเปลี่ยนข้อมูลผ่านกลไกอาเซียน การสื่อสารความเสี่ยงร่วมกับภาคส่วนที่เกี่ยวข้อง นําเทคโนโลยีดิจิทัลมาใช้ในการแลกเปลี่ยนข้อมูลอย่างรวดเร็ว การเข้าถึงบริการสุขภาพที่จําเป็นของผู้ที่ติดเชื้อ การประสานความร่วมมือกับหุ้นส่วนการพัฒนาอื่นๆ ทั้งในภูมิภาคและระดับโลกในการสร้างศักยภาพในการตอบโต้ COVID-19
ทั้งนี้ ในช่วงบ่าย ได้มีการหารือระหว่างประเทศสมาชิกอาเซียนกับประเทศบวกสาม ได้แก่ จีน ญี่ปุ่น เกาหลีใต้ โดยไทยได้เสนอให้ที่ประชุมร่วมกันพัฒนาองค์ความรู้โรค COVID-19 แลกเปลี่ยนข้อมูลอย่างต่อเนื่อง และสร้างช่องทางการสื่อสารระหว่างรัฐมนตรีสาธารณสุขของประเทศอาเซียนบวกสาม เพื่อการประสานงานอย่างรวดเร็ว และที่ประชุมฯ ได้เห็นชอบต่อแถลงการณ์ร่วมในการร่วมมือกันโต้ตอบต่อการแพร่ระบาดของ COVID-19 เน้นการสร้างความร่วมมือกับทุกภาคส่วน (Whole society approach) รวมทั้งภาคเอกชนในการตอบโต้ COVID-19 และการเยียวยาผลกระทบในทุกมิติ
*******************************8 เมษายน 2563
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่าย!! เงินเยียวยากลุ่มเปราะบาง รายละ 3,000 บาท
วันศุกร์ที่ 17 กรกฎาคม 2563
กรมบัญชีกลางพร้อมจ่าย!! เงินเยียวยากลุ่มเปราะบาง รายละ 3,000 บาท
20 ก.ค. นี้ กรมบัญชีกลางพร้อมจ่ายเงินเยียวยากลุ่มเปราะบางที่ได้รับผลกระทบจากการระบาดของเชื้อไวรัสโควิด–19 คนละ 3,000 บาท โดยจ่ายครั้งเดียวผ่านบัญชีธนาคารที่เคยได้รับเงินอุดหนุนรายเดือน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบให้กระทรวงพัฒนาสังคมและความมั่นคงของมนุษย์ (พม.) ช่วยเหลือและเยียวยากลุ่มเปราะบางที่ได้รับผลกระทบจากการแพร่ระบาดของเชื้อไวรัสโควิด–19 ซึ่งมาตรการดังกล่าวมีผู้ได้รับสิทธิ ประกอบด้วย เด็กที่ได้รับเงินอุดหนุนเพื่อการเลี้ยงดูเด็กแรกเกิด ผู้สูงอายุที่ได้รับเบี้ยยังชีพผู้สูงอายุ และคนพิการที่มีบัตรประจําตัวคนพิการ และมีเงื่อนไขสําคัญคือ ต้องเป็นผู้ที่ไม่เคยได้รับสิทธิการช่วยเหลือเยียวยาจากมาตรการช่วยเหลือเยียวยาของกระทรวงการคลัง กระทรวงเกษตรและสหกรณ์ และกระทรวงแรงงาน (สํานักงานประกันสังคม) โดยผู้มีสิทธิจะได้รับเงินช่วยเหลือเยียวยา เดือนละ 1,000 บาท เป็นระยะเวลา 3 เดือน (พฤษภาคม-กรกฎาคม 2563) รวมเป็นเงินจํานวน 3,000 บาท/คน ซึ่งจ่ายครั้งเดียวในวันที่ 20 กรกฎาคม 2563
“กรมบัญชีกลางได้หารือกับสํานักงานปลัดกระทรวงพัฒนาสังคมและความมั่นคงของมนุษย์ และหน่วยงานที่เกี่ยวข้องในสังกัดกระทรวงมหาดไทย เพื่อกําหนดหลักเกณฑ์ แนวทางในการจ่ายเงินเยียวยามาตรการดังกล่าว พร้อมทั้งได้ตรวจสอบความถูกต้องของข้อมูลก่อนโอนเงินเข้าบัญชีให้แก่ผู้มีสิทธิ โดยจะโอนไปยังบัญชีของผู้มีสิทธิที่เคยได้รับเงินอุดหนุนรายเดือน กรณีผู้มีสิทธิที่เคยรับเงินอุดหนุนเป็นเงินสด กรมบัญชีกลางจะโอนเงินไปยังหน่วยงานเดิมที่เคยจ่ายเงินอุดหนุนรายเดือน เพื่อให้หน่วยงานนั้น นําเงินไปจ่ายให้แก่ผู้มีสิทธิต่อไป” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-นายกรัฐมนตรี สั่งเตรียมพร้อมรับผลกระทบจากพายุโซนร้อน “ปาบึก”  ห้ามออกเรือโดยสาร ขอให้ประชาชนติดตามข่าวสารใกล้ชิด
วันพุธที่ 2 มกราคม 2562
นายกรัฐมนตรี สั่งเตรียมพร้อมรับผลกระทบจากพายุโซนร้อน “ปาบึก”  ห้ามออกเรือโดยสาร ขอให้ประชาชนติดตามข่าวสารใกล้ชิด
นายกรัฐมนตรีสั่งการให้หน่วยงานที่เกี่ยวข้องเตรียมรับสถานการณ์ จากพายุโซนร้อน “ปาบึก” ห้ามออกเรือโดยสาร ขอให้ประชาชนติดตามข่าวสารใกล้ชิด
วันนี้ (2 มกราคม 2562) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรี ห่วงใยพี่น้องประชาชนและกลุ่มอาชีพที่คาดว่าจะได้รับผลกระทบจาก พายุโซนร้อน “ปาบึก” (PABUK) ที่คาดว่าจะเคลื่อนผ่านปลายแหลมญวนและเคลื่อนลงอ่าวไทย ในช่วงวันนี้ (2 ม.ค. 62) จะทําให้ช่วงระหว่างวันที่ 3-5 ม.ค. 62 มีฝนตกซุก จากเดิมเป็นพายุดีเปรสชั่น จะขยายตัวเป็นพายุโซนร้อน มีความรุนแรงมากขึ้นเกิดฝนตกหนักถึงหนักมากในภาคใต้ของไทย บริเวณ จ.นครศรีธรรมราช สุราษฎร์ธานี พัทลุง ชุมพร ประจวบคีรีขันธ์ และเพชรบุรี โดยคาดว่าจะมีปริมาณน้ําฝนเฉลี่ย มากถึง 200-300 มิลลิเมตร จึงขอเตือนทุกคนเตรียมการป้องกัน และขอความร่วมมือภาคเอกชนในการใช้เรือโดยสาร ขณะเดียวกันกระทรวงมหาดไทยจะมีการประชุมเตรียมการบูรณาการอีกครั้ง หลังจากได้มีการสั่งการไปแล้วทั้งกระทรวงเกษตรและสหกรณ์ กระทรวงการท่องเที่ยวและกีฬา กองทัพเรือ กองทัพบก กรมเจ้าท่า โดยมีกระทรวงมหาดไทยเป็นแม่งานในการขับเคลื่อน
นายกรัฐมนตรี กล่าวต่อไปว่า หากปริมาณฝนมากก็อาจจะต้องใช้เวลาในการแก้ปัญหา เรื่องนี้เป็นภัยธรรมชาติ ก็ขอให้ประชาชนติดตามข่าวสารสภาพอากาศอย่างใกล้ชิด รัฐบาลพร้อมให้การช่วยเหลืออย่างเต็มที่ โดยเฉพาะการบรรเทาอุทกภัย ภัยพิบัติ ที่มีการดําเนินการใหม่ ๆ ทั้งการบูรณาการข้อมูลต่าง ๆ รวมถึงบูรณาการการให้ความช่วยเหลือ และแก้ไขปัญหาน้ําท่วมขัง
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวปาฐกถาในงานสัมมนา “เทคโนโลยีครั้งใหญ่แห่งปี”
วันศุกร์ที่ 20 กันยายน 2562
รมว.กระทรวงดิจิทัลฯ กล่าวปาฐกถาในงานสัมมนา “เทคโนโลยีครั้งใหญ่แห่งปี”
รมว.กระทรวงดิจิทัลฯ กล่าวปาฐกถาในงานสัมมนา “เทคโนโลยีครั้งใหญ่แห่งปี”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมกล่าวปาฐกถาในงานสัมมนา “เทคโนโลยีครั้งใหญ่แห่งปี (T.O.P.2019 – Togetherness of Possibilities)” โดยมีนายศุภชัย เจียรวนนท์ ประธานกรรมการ บริษัท ทรู คอร์ปอเรชั่น จํากัด และประธานคณะผู้บริหารเครือเจริญโภคภัณฑ์ ให้การต้อนรับ ณ ออดิทอเรียม ชั้น 6 อาคาร ทรู ดิจิทัลพาร์ค กรุงเทพฯ เมื่อวันที่ 18 กันยายน 2562 โดย ทรู ดิจิทัล พาร์ค เป็นศูนย์กลางนวัตกรรมดิจิทัลแห่งแรกในไทยที่ใหญ่ที่สุดในภูมิภาคเอเชียตะวันออกเฉียงใต้ สานพลังความร่วมมือของเหล่าพันธมิตร เติมเต็มระบบนิเวศสมบูรณ์แบบครบวงจรสําหรับสตาร์ทอัพ จัดงานสัมมนาดังกล่าวขึ้น เพื่อเปิดโอกาสในการแบ่งปันแนวคิด องค์ความรู้ ประสบการณ์ ตลอดจนแนวโน้มของธุรกิจเทคโนโลยี และแลกเปลี่ยนมุมมองจากผู้บริหารและผู้ประกอบการชั้นนําด้านเทคโนโลยีและนวัตกรรมในภูมิภาค ร่วมผลักดันการพัฒนาเศรษฐกิจดิจิทัลของประเทศไทยและภูมิภาคอย่างยั่งยืน
*******************
รัฐบาลไทย-ข่าวทำเนียบรัฐบาล-SME D Bank ห่วงใยสุขภาพลูกค้า เชิญชวนใช้บริการผ่านออนไลน์ เติมทุน ชำระค่างวดสะดวก ประหยัด และลดเสี่ยงเดินทาง [กระทรวงการคลัง]
วันศุกร์ที่ 27 มีนาคม 2563
SME D Bank ห่วงใยสุขภาพลูกค้า เชิญชวนใช้บริการผ่านออนไลน์ เติมทุน ชําระค่างวดสะดวก ประหยัด และลดเสี่ยงเดินทาง [กระทรวงการคลัง]
ธพว. ขอเชิญชวนลูกค้าใช้บริการผ่านช่องทางออนไลน์ ทั้งสะดวก สบาย และประหยัดค่าใช้จ่าย โดยมีบริการทั้ง “ยื่นขอสินเชื่อ” ผ่าน 2 ช่องทาง ได้แก่ ระบบ Online Service Request หรือ OSR โดยสแกน QR Code หรือผ่านแอปพลิเคชั่น “SME D Bank”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะสถาบันการเงินเฉพาะกิจของรัฐ เปิดให้บริการลูกค้าและผู้มาติดต่อตามปกติ ผ่านทุกสาขาทั่วประเทศ ตามวันและเวลาทําการ อย่างไรก็ตาม ด้วยความห่วงใยสุขภาพของลูกค้าเป็นสําคัญ และป้องกันการแพร่กระจายของเชื้อไวรัสโคโรนา 2019 หรือโควิด-19 ธพว. ขอเชิญชวนลูกค้าใช้บริการผ่านช่องทางออนไลน์ ทั้งสะดวก สบาย และประหยัดค่าใช้จ่าย โดยมีบริการทั้ง “ยื่นขอสินเชื่อ” ผ่าน 2 ช่องทาง ได้แก่ ระบบ Online Service Request หรือ OSR โดยสแกน QR Code ในสื่อประชาสัมพันธ์ต่างๆ ของธนาคาร เช่น โปสเตอร์ โบวชัวร์ เป็นต้น หรือผ่านแอปพลิเคชั่น “SME D Bank” ดาวน์โหลดได้ทั้งระบบ IOS และ Android
และบริการ “การชําระเงินกู้ประจําเดือน” สามารถดําเนินการผ่าน 2 ช่องทางหลัก ได้แก่ ผ่าน Mobile Application ของทุกธนาคารพาณิชย์ที่ลูกค้าใช้บริการอยู่แล้ว โดยวิธีสแกน QR Code ในใบแจ้งหนี้ของธนาคารที่ท่านได้รับ
หรืออีกหนึ่งช่องทาง ชําระผ่านหน่วยบริการใกล้บ้าน เช่น ที่ทําการไปรษณีย์ไทยทุกสาขา ธนาคารกรุงไทย ธนาคารเพื่อการเกษตรและสหกรณ์การเกษตร ธนาคารธนชาต และเคาน์เตอร์เซอร์วิส ร้านเซเว่นอีเลฟเว่น คิดค่าธรรมเนียม 10-20 บาทต่อรายการ
สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ความคืบหน้ามาตรการเยียวยา 5,000 บาท
วันอังคารที่ 14 เมษายน 2563
ความคืบหน้ามาตรการเยียวยา 5,000 บาท
ความคืบหน้ามาตรการเยียวยา 5,000 บาท ช่วงสัปดาห์ที่ผ่านมามีเม็ดเงินช่วยเหลือเยียวยาถึงคนเดือดร้อนจากสถานการณ์ Covid-19  รอบที่ 1 ระหว่างวันที่ 8-10 เม.ย.2563 และรอบที่ 2 ระหว่างวันที่ 13-14 เม.ย.2563 จํานวน 2.4 ล้านราย คิดเป็นมูลค่า 1.2 หมื่นล้านบาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการเยียวยา 5,000 บาท ในช่วงสัปดาห์ที่ผ่านมาได้มีเม็ดเงินช่วยเหลือเยียวยาถึงคนทํางานที่เดือดร้อนจากสถานการณ์ Covid-19ในรอบที่ 1 ระหว่างวันที่ 8-10 เมษายน 2563 และรอบที่ 2 ระหว่างวันที่ 13-14 เมษายน 2563 แล้วจํานวน 2.4 ล้านราย คิดเป็นมูลค่า 1.2 หมื่นล้านบาท
กระทรวงการคลังและหน่วยงานที่เกี่ยวข้องได้พยายามเร่งกระบวนการตรวจสอบและคัดกรองผู้ลงทะเบียนกว่า 27 ล้านคนโดยเร็วที่สุด โดยในช่วงวันที่ 15-17 เมษายน 2563 จะเริ่มทยอยส่ง SMS และโอนเงินเยียวยาในรอบที่ 3 ซึ่งมีผู้ผ่านเกณฑ์ประมาณ 8 แสนราย คิดเป็นมูลค่า 4 พันล้านบาท
สําหรับกลุ่มผู้ได้รับสิทธิ์แต่ได้รับแจ้งว่าการโอนเงินไม่สําเร็จ เนื่องจากบัญชีธนาคารถูกปิด บัญชีไม่มีการเคลื่อนไหวนานเกิน 1 ปี ชื่อบัญชีไม่ตรงกับชื่อที่ลงทะเบียน เลือกรับโอนเงินผ่านพร้อมเพย์แต่ยังไม่ได้ผูกพร้อมเพย์ หรือเข้ามาแก้ไขข้อมูลบัญชีแล้ว แต่ใส่ข้อมูลไม่ถูกต้องสามารถแก้ไขได้โดยการผูกบัญชี พร้อมเพย์กับหมายเลขบัตรประชาชนผ่าน Mobile Banking หรือตู้ ATM ได้ทุกธนาคาร โดยไม่ต้องไปสาขาธนาคาร เพื่อรอรับการโอนเงินเยียวยางวดเดือนเมษายนอีกครั้งในวันที่ 22 หรือ 29 เมษายน 2563
โฆษกกระทรวงการคลัง กล่าวเพิ่มเติมว่า กระทรวงการคลังได้รับฟังเสียงสะท้อนจากประชาชนมาโดยตลอด และเตรียมเปิดกลไกการขอทบทวนสิทธิ์ในวันที่ 20 เมษายน 2563 ผ่านช่องทางออนไลน์เท่านั้นที่ www.เราไม่ทิ้งกัน.com จึงขอเน้นย้ําว่าประชาชนไม่จําเป็นต้องเดินทางมาที่กระทรวงการคลัง เพราะไม่ได้มีช่องทางการเปิดรับเอกสาร และเป็นการดําเนินการตามแนวทางเว้นระยะห่างทางสังคม เพื่อลดความเสี่ยงต่อการแพร่ระบาดของไวรัส Covid-19 ทั้งต่อตัวผู้ประสงค์จะขอทบทวนสิทธิ์เองและต่อส่วนรวมของสังคมไทย
การขอทบทวนสิทธิ์นี้ ในระยะแรกจะเปิดกว้างสําหรับประชาชนที่ไม่ผ่านเกณฑ์และไม่เห็นด้วยกับผลการตรวจสอบและคัดกรองก่อน และในระยะต่อไปจะขยายไปยังกลุ่มผู้ที่ได้กดยกเลิกการลงทะเบียนโดยความเข้าใจผิดด้วย กลไกการทบทวนสิทธิ์จะดําเนินการอย่างรวดเร็วโดยการลงพื้นที่จริงเพื่อยืนยันตัวตนและความเดือดร้อนของผู้ลงทะเบียน ซึ่งได้รับความร่วมมืออย่างดียิ่งจากกระทรวงมหาดไทย และหน่วยงานสังกัดกระทรวงการคลังในพื้นที่ เช่น คลังจังหวัด สรรพากรพื้นที่ ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) เป็นต้น รวมถึงบริษัท ไปรษณีย์ไทย จํากัด ด้วยทั้งนี้ ผู้ผ่านการทบทวนสิทธิ์จะยังได้รับเงินเยียวยาครบทั้ง 3 เดือน เนื่องจากการให้เงินเยียวยาจะใช้วันลงทะเบียนในการเริ่มนับสิทธิ์
โฆษกกระทรวงการคลังได้เน้นย้ําว่า รัฐบาลมีงบประมาณเพียงพอและมีความตั้งใจที่จะดูแลผู้ได้รับผลกระทบจากสถานการณ์ไวรัส Covid-19 ให้ครอบคลุมครบทุกกลุ่มอาชีพ ซึ่งอยู่ในระหว่างการพิจารณาการให้ความช่วยเหลืออย่างเหมาะสมสําหรับแต่ละกลุ่มต่อไป
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงาน  กรมคุมประพฤติ
วันศุกร์ที่ 12 มกราคม 2561
รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางาน  กรมคุมประพฤติ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ พร้อมทั้งมอบนโยบายการทํางาน
เมื่อวันศุกร์ที่ ๑๒ มกราคม ๒๕๖๑ เวลา ๑๕.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ พร้อมทั้งมอบนโยบายการทํางาน
โดยมี นายประสาร มหาลี้ตระกูล อธิบดีกรมคุมประพฤติ
พร้อมด้วยคณะผู้บริหาร ข้าราชการ และเจ้าหน้าที่ ให้การต้อนรับ และร่วมรับฟังนโยบายการทํางาน
ณ ห้องประชุมกรมคุมประพฤติ ชั้น ๔อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โอกาสนี้ รัฐมนตรีว่าการกระทรวงยุติธรรม ได้เน้นย้ําการดําเนินงานในประเด็นต่างๆ อาทิ
การเร่งรัดการเบิกจ่ายงบประมาณให้เป็นไปตามเป้าหมาย
การเสริมสร้างความรู้ให้กับประชาชน เพื่อป้องกันการกระทําผิด
ตลอดจนวิเคราะห์ข้อมูลของการกระทําผิด ว่าเกิดจากสาเหตุอะไร
เพื่อนํามาเป็นมาตรการป้องกันและแก้ไขเพื่อการคืนคนดีสู่สังคม
นอกจากนี้ ให้น้อมนําแนวทางจากโครงการกําลังใจในพระดําริ พระเจ้าหลานเธอ พระองค์เจ้าพัชรกิติยาภา
โครงการห้องสมุดพร้อมปัญญา และโครงการรณรงค์ป้องกันและแก้ไขปัญหายาเสพติด
( TO BE NUMBER ONE ) มาปรับใช้เป็นแนวทางในการดําเนินงาน
เพื่อนําไปสู่การเสริมสร้างและพัฒนางานในด้านต่างๆ ต่อไป
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงวัย 49 ปี ต้องรับภาระเลี้ยงดูเด็กหญิงซึ่งถูกแม่ทิ้งไว้ ที่ จ.ชุมพร
วันพุธที่ 18 ตุลาคม 2560
รมว.พม. กําชับ จนท. เร่งช่วยเหลือหญิงวัย 49 ปี ต้องรับภาระเลี้ยงดูเด็กหญิงซึ่งถูกแม่ทิ้งไว้ ที่ จ.ชุมพร
รมว.พม. กําชับ จนท. เร่งช่วยเหลือหญิงวัย 49 ปี ต้องรับภาระเลี้ยงดูเด็กหญิงซึ่งถูกแม่ทิ้งไว้ ที่ จ.ชุมพร และครอบครัว 2 สามี-ภรรยา ป่วยหลายโรครุมเร้า ต้องเลี้ยงดูหลานชาย 2 คน เพียงลําพังในบ้านสภาพเก่าทรุดโทรม ที่ จ.เพชรบูรณ์
วันนี้ (18 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 736/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงวัย 49 ปี ต้องรับภาระเลี้ยงดูเด็กหญิงวัย 3 ขวบ ซึ่งถูกหญิงรายหนึ่งที่มาทํางานรับจ้างในพื้นที่จ้างให้เลี้ยงดูตั้งแต่เป็นทารก จากนั้นได้หนีหายไป หญิงดังกล่าวจึงเลี้ยงดูเด็กต่อมาถึง 3 ปี ซึ่งทางหญิงดังกล่าวอยากรับเด็กเป็นลูกบุญธรรม รวมถึงส่งเสียให้เรียนหนังสือ แต่ไม่สามารถทําได้ เนื่องจากเด็กหญิงไม่มีหลักฐานประจําตัวใดๆ ที่อําเภอท่าแซะ จังหวัดชุมพร นั้น ตนได้กําชับให้พัฒนาสังคมและความมั่นคงของมนุษย์จังหวัดชุมพร (พมจ.ชุมพร) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการติดตามหาญาติของเด็กหญิงดังกล่าว และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม โดยเฉพาะเรื่องการขอเลขประจําตัวประชาชน เพื่อให้เด็กสามารถได้รับการศึกษาในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีสองสามี-ภรรยา วัย 53 ปี และ 50 ปี ป่วยหลายโรครุมเร้า และมีสายตาพร่ามัว แต่ต้องรับภาระเลี้ยงดูหลานชาย 2 คน วัย 3 ขวบ และ 6 ขวบ ซึ่งถูกผู้เป็นแม่ทอดทิ้งไป ทั้ง 4 ชีวิต อาศัยในบ้านพักสภาพเก่าทรุดโทรมใกล้ผุพัง ครอบครัวมีฐานะยากจน มีรายได้ไม่เพียงพอค่าใช้จ่าย บางวันต้องอดมื้อกินมื้อ ที่อําเภอชนแดน จังหวัดเพชรบูรณ์ นั้น ตนได้กําชับให้พัฒนาสังคมและความมั่นคงของมนุษย์จังหวัดเพชรบูรณ์ (พมจ.เพชรบูรณ์) พร้อมหน่วยงานที่เกี่ยวข้องในพื้นที่เร่งลงพื้นที่ เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ป่วยทั้งหมดอย่างใกล้ชิด พร้อมช่วยเหลือในเรื่องการศึกษาของเด็กชายทั้ง 2 คนอย่างต่อเนื่องในระยะยาว และการปรับปรุงที่อยู่อาศัยให้มีความมั่นคง แข็งแรง ถูกสุขลักษณะ และเหมาะสม รวมทั้งการให้คําแนะนําปรึกษาแก่ครอบครัวในเรื่องสวัสดิการสังคม เพื่อขอรับสิทธิตามกฎหมายตามความเหมาะสม อาทิ การส่งเสริมการประกอบอาชีพ เพื่อสร้างรายได้ที่เพียงพอและมั่นคง สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 มิถุนายน 2563 [กระทรวงสาธารณสุข]
วันพุธที่ 3 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 มิถุนายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่3 มิถุนายน 2563
วันนี้ (3 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่า มีผู้ป่วยกลับบ้านได้ 2 ราย ทําให้ยอดผู้ป่วยกลับบ้านสะสม 2,968 ราย หรือคิดเป็นร้อยละ 96.24 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 58 ราย หรือร้อยละ 1.88 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย เป็นคนไทยที่เดินทางกลับจากประเทศซาอุดิอาระเบีย และได้เข้ารับการเฝ้าระวังในสถานที่รัฐจัดให้ ไม่มีผู้เสียชีวิตเพิ่ม รวมผู้เสียชีวิตสะสม 58 รายมีผู้ป่วยสะสมทั้งสิ้น 3,084 ราย
หลังจากรัฐบาลมีมาตรการผ่อนคลายในระยะที่ 3 (1 มิถุนายน 2563) ทําให้ประชาชนสามารถกลับมาใช้ชีวิตได้ตามปกติมากขึ้น พบว่ามีการออกเดินทางไปยังสถานที่ต่าง ๆ ในต่างจังหวัด เช่น ไปท่องเที่ยว ทําบุญ พบปะญาติ พี่ น้อง ซึ่งเป็นพบปะชุมชนเป็นกลุ่มก้อน หากมีผู้ติดเชื้อปะปนอยู่จะทําให้เพิ่มโอกาสเสี่ยงในการติดเชื้อตามมาได้ ขอย้ําเตือนประชาชนแม้ได้ผ่อนคลาย แต่ขอให้การ์ดอย่าตก ยังคงระมัดระวังตัวเองเมื่อไปในที่ชุมชน โดยเฉพาะการเว้นระยะห่าง และสวมใส่หน้ากากอนามัย/หน้ากากผ้า และการล้างมือ นอกจากจะป้องกันโรคโควิด 19 ได้แล้ว ยังสามารถป้องกันโรคไข้หวัดใหญ่และโรคระบบทางเดินหายใจอื่น ๆ ได้ ส่งผลให้สถานการณ์โรคไข้หวัดใหญ่ในปีนี้ดีขึ้น หากคนไทยร่วมมือ ก็สามารถ ป้องกันการกลับมาระบาดอีกครั้ง ซึ่งเราคงไม่ต้องการให้มีเหตุการณ์เช่นเดียวกับในหลายประเทศที่มีการระบาดของโรคโควิด 19 กลับมาหลังมีการผ่อนคลายมาตรการ
ศูนย์บริหารสถานการณ์โควิด 19 (ศบค.) ขอความร่วมมือประชาชนทุกคนปฏิบัติตามมาตรการอย่างเคร่งครัด หากเข้าใช้บริการในสถานที่ต่าง ๆ ขอให้ลงทะเบียน เข้า-ออก พร้อมประเมินการปฏิบัติตามมาตรการของสถานที่ ในแพลตฟอร์ม และแอปพลิเคชั่น “ไทยชนะ” ที่ภาครัฐจัดทําขึ้น พร้อมกับปรับตัวให้เข้ากับชีวิตวิถีใหม่ (New Normal) ซึ่งช่วงแรกอาจจะยังไม่คุ้นชิน หากทําต่อเนื่องจะกลายเป็นชีวิตวิถีใหม่ที่มีความปลอดภัย
********************************* 3 มิถุนายน 2563
รัฐบาลไทย-ข่าวทำเนียบรัฐบาล-โฆษกกระทรวงมหาดไทย เผยความคืบหน้าโครงการหมู่บ้านละ 2.5 แสนบาท เสนอโครงการมาแล้วกว่า 7.9 หมื่นโครงการ คาดโอนเงินเข้าบัญชีหมู่บ้านได้ต้นเดือนธันวาคมนี้
วันศุกร์ที่ 25 พฤศจิกายน 2559
โฆษกกระทรวงมหาดไทย เผยความคืบหน้าโครงการหมู่บ้านละ 2.5 แสนบาท เสนอโครงการมาแล้วกว่า 7.9 หมื่นโครงการ คาดโอนเงินเข้าบัญชีหมู่บ้านได้ต้นเดือนธันวาคมนี้
โฆษกกระทรวงมหาดไทย เผยความคืบหน้าโครงการหมู่บ้านละ 2.5 แสนบาท
เสนอโครงการมาแล้วกว่า 7.9 หมื่นโครงการ คาดโอนเงินเข้าบัญชีหมู่บ้านได้ต้นเดือนธันวาคมนี้
วันนี้ (24พ.ย.59)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่าตามที่รัฐบาลได้มอบหมายให้กระทรวงมหาดไทย โดยกรมการปกครองเป็นหน่วยงานหลักในการดําเนินโครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐประจําปี2560 (โครงการหมู่บ้านละ2.5แสนบาท) เพื่อพัฒนาและเสริมสร้างความเข้มแข็งให้แก่ภูมิภาคทั้งทางด้านเศรษฐกิจ ด้านสังคม และด้านสาธาณประโยชน์ ที่สอดคล้องกับหลักปรัชญาเศรษฐกิจพอเพียงเน้นการพัฒนาอย่างยั่งยืน และเป็นไปตามความต้องการของประชาชน ในพื้นที่ตามแนวทางประชารัฐ ดําเนินการในหมู่บ้านทั้งหมด74,655หมู่บ้านทั่วประเทศภายในระยะเวลา90วัน ตั้งแต่วันที่1พฤศจิกายน2559 - 1มกราคม2560ที่ผ่านมากระทรวงมหาดไทยได้แจ้งแนวทางการดําเนินงานและแนวทางปฏิบัติต่างๆ ตามคู่มือ ให้แก่ จังหวัด อําเภอ และหมู่บ้าน ตลอดจนผู้มีส่วนเกี่ยวข้องทุกฝ่ายได้ทราบแล้ว
กระทรวงมหาดไทยขอเรียนให้ทราบถึงความก้าวหน้าของโครงการฯ ซึ่งได้ดําเนินการมาแล้วประมาณ1เดือน มีผลการดําเนินงานในภาพรวมเป็นไปแผนงานที่วางไว้ โดยคณะกรรมการหมู่บ้านได้มีการเรียกประชุมประชาคมหมู่บ้านเพื่อเสนอโครงการตามความต้องการของประชาชนครบแล้วทั้ง 74,655 หมู่บ้าน มีจํานวนโครงการที่หมู่บ้านเสนอมาแล้วจํานวน 79,142โครงการขณะนี้อยู่ในขั้นตอนที่คณะกรรมการบริหารงานอําเภอ(กบอ.) และหน่วยทหารในพื้นที่จะร่วมกันพิจารณาอนุมัติโครงการที่หมู่บ้านเสนอขึ้นมา และส่งผลการพิจารณาให้ผู้ว่าราชการจังหวัดเห็นชอบ โดยจะดําเนินการให้เสร็จสิ้นภายในวันที่ 25 พฤศจิกายนนี้ จากนั้นจังหวัดจะส่งให้กองจัดทํางบประมาณเขตพื้นที่1 – 18พิจารณาแผนงานและแจ้งผลการพิจารณาให้จังหวัดทราบ คาดว่าจะเริ่มโอนเงินเข้าบัญชีหมู่บ้านได้ในช่วงต้นเดือนธันวาคมนี้
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยเน้นย้ําให้ทุกจังหวัด กํากับดูแล ติดตามความคืบหน้าโครงการอย่างใกล้ชิด ตลอดจนปัญหาอุปสรรคต่างๆ เพื่อรายงานให้กระทรวงมหาดไทยทราบทุกสัปดาห์ รวมทั้งประชาสัมพันธ์การดําเนินงานตามโครงการฯ ให้สาธารณชนได้รับทราบโดยทั่วกัน สําหรับอําเภอก็จะต้องทําหน้าที่เป็นพี่เลี้ยงให้กับหมู่บ้านโดยเฉพาะในเรื่องของการเสนอโครงการของหมู่บ้านซึ่งจะต้องไม่ขัดกับข้อห้ามในคู่มือโดยเด็ดขาด และให้ใช้กลไกของคณะกรรมการบริหารงานอําเภอ หน่วยงานทหารในพื้นที่ ชุดปฏิบัติการประจําตําบล กํานัน ผู้ใหญ่บ้าน รวมทั้งองค์กรปกครองส่วนท้องถิ่นในพื้นที่ให้การสนับสนุนด้านต่างๆ เพื่อให้คณะกรรมการหมู่บ้านสามารถดําเนินการตามโครงการให้แล้วเสร็จตามกรอบระยะเวลาที่กําหนดและเป็นไปตามความต้องการของประชาชน สอดคล้องตามแนวทางประชารัฐที่เน้นการมีส่วนร่วมของทุกภาคส่วน และทําให้โครงการที่เกิดขึ้นนั้นเกิดประโยชน์ต่อประชาชนในพื้นที่อย่างแท้จริง
รัฐบาลไทย-ข่าวทำเนียบรัฐบาล-นายกรัฐมนตรีมอบหมายให้หน่วยงานที่เกี่ยวข้องเร่งแก้ไขปัญหาราคายางพาราตกต่ำ
วันจันทร์ที่ 4 ธันวาคม 2560
นายกรัฐมนตรีมอบหมายให้หน่วยงานที่เกี่ยวข้องเร่งแก้ไขปัญหาราคายางพาราตกต่ํา
นายกรัฐมนตรีมอบหมายให้หน่วยงานที่เกี่ยวข้องเร่งแก้ไขปัญหาราคายางพาราตกต่ํา
วันนี้ (4 ธันวาคม 2560) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ไขปัญหายางพาราว่า ได้มอบหมายให้กระทรวงเกษตรและสหกรณ์ร่วมกับกระทรวงพาณิชย์และหน่วยงานที่เกี่ยวข้องเร่งแก้ไขปัญหา ภายใต้ปัจจัยต่าง ๆ ทั้งในและนอกประเทศ ซึ่งประเทศไทยเป็นประเทศที่ผลิตยางมากที่สุด ต้องหารือว่าจะทําอย่างไรในการลดจํานวนการส่งออก เพื่อให้ราคายางพาราสูงขึ้น และหามาตรการเสริมการปลูกยางพารา พร้อมกล่าวยืนยันว่า ไม่ต้องการให้ใครเดือดร้อน
-----------------------------------------